24.5.2000 De Europæiske Fællesskabers Tidende L 122/27 ] (Retsakter hvis offentliggørelse er obligatorisk) RÅDETS FORORDNING (EF) Nr. 1080/2000 af 22. maj 2000 om støtte til De Forenede Nationers midlertidige mission i Kosovo (UNMIK) og Den Høje Repræ- sentants Kontor i Bosnien-Hercegovina (OHR) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 308, under henvisning til forslag fra Kommissionen, under henvisning til udtalelse fra Europa-Parlamentet (!), og ud fra følgende betragtninger: (1) I Kosovo og Bosnien-Hercegovina, hvor Fællesskabet fører en aktiv politik for genopbygning, støtte til flygt- ninges og internt fordrevnes tilbagevenden og økono- misk og regionalt samarbejde, har det internationale samfund etableret enheder, der skal varetage den civile administration i en overgangsperiode og gennemførelsen af fredsaftaler, nemlig De Forenede Nationers midlerti- dige mission i Kosovo (UNMIK) og Den Høje Repræsen- tants Kontor i Bosnien-Hercegovina (OHR). (2) — Etableringen og den regelmæssige drift af disse enheder kan være vigtige faktorer med henblik på at gøre den støtte, som Fællesskabet yder i henhold til denne politik, så effektiv som mulig. (3) — Det er derfor nødvendigt at fastlægge juridiske rammer for Fællesskabets finansielle støtte til disse to enheder. (4) — De i denne forordning omhandlede aktioner indgår i Fællesskabets politik i Kosovo og Bosnien-Hercegovina og er påkrævede for at virkeliggøre et af Fællesskabets mål. Traktaten indeholder ikke anden hjemmel for vedtagelsen af denne forordning end artikel 308 — UDSTEDT FØLGENDE FORORDNING: Artikel 1 1. —Fællesskabet bidrager, som led i sin politik for genopbyg- ning støtte til flygtninges og internt fordrevnes tilbagevenden og økonomisk og regionalt samarbejde i Kosovo og Bosnien- () Udtalelse af 4. maj 2000 (endnu ikke offentliggjort i EFT). Hercegovina, finansielt til etableringen og driften af UNMIK (fjerde søjle) og OHR. 2. —Finansieringen sker i form af et tilskud til UNMIK's og OHR's budget. Artikel 2 1. —Aktioner, der er omfattet af denne forordning, gennem- føres af Kommissionen. 2. —Tilskuddets størrelse, støtteberettigede udgifter, den omfattede periode, gennemførelsesbestemmelserne samt de nærmere bestemmelser for kontrol med forvaltningen af og den endelige bestemmelse for Fællesskabets tilskud indgår i finansieringsaftaler, som indgås mellem Kommissionen, der handler på Fællesskabets vegne, og de enheder, der modtager støtten. Bestemmelserne i disse finansieringsaftaler tager sigte på en rimelig fordeling af byrderne mellem Den Europæiske Union og de andre aktører i det internationale samfund. Artikel 3 Kommissionen kontrollerer gennemførelsen af denne forord- ning og aflægger regelmæssigt rapport til Europa-Parlamentet og Rådet. Artikel 4 Finansieringsaftaler samt alle deraf følgende kontrakter og gennemførelsesinstrumenter — foreskriver — udtrykkeligt,  at Kommissionen, de af Kommissionen bemyndigede organer, Revisionsretten og Det Europæiske Kontor for Bekæmpelse af Svig (OLAF) om nødvendigt kan foretage kontrol på stedet. Artikel 5 Denne forordning træder i kraft dagen efter offentliggørelsen i De Europæiske Fællesskabers Tidende.